এম এ বাছিত, নবীগঞ্জ থেকে ॥ নবীগঞ্জে ছাত্রলীগ নেতা হেভেন চৌধুরী খুনের মামলার প্রধান আসামী হাবিবুর রহমান হাবিবকে গতকাল কারাগারে প্রেরণ করা হয়েছে। এর আগে বৃহস্পতিবার রাতে ঢাকা মেট্রোপলিটন (ডিএমপি’র) সহায়তায় তদন্ত কর্মকর্তা হবিগঞ্জ পুলিশের সহকারী সুপার এএসপি নাজমূল ইসলামের নেতৃত্বে পুলিশ তাকে গ্রেপ্তার করে। গতকাল হাবিবুর রহমান হাবিবকে আদালতে হাজির করে ৬দিনের রিমান্ডের আবেদন করেছে পুলিশ। আগামীকাল রবিবার রিমান্ডের শুনানীর কথা রয়েছে। পুলিশ ও ছাত্রলীগ সূত্র জানায়, উপজেলার ইনাতগঞ্জ ইউনিয়নের বোরহানপুর গ্রামের ছাত্রনেতা হেভেন চৌধুরী ২৪ ফেব্র“য়ারী শহরের নতুন বাজার মোড়ে অভ্যন্তরীণ কোন্দলের জের হিসেবে দু’গ্র“পের সংঘর্ষে গুরুতর আহত হন। অবস্থার অবনতি হলে উন্নত চিকিৎসার জন্য লাইফ সাপোর্ট দিয়ে ঢাকার এ্যপোলো হাসপাতাল নেয়া হয়। চিকিৎসাধীন অবস্থায় ২৮ মার্চ ...